FL Studio er en pattern-basert musikksekvenser, som lar brukeren lage låter i deler (også kalt patterns) ved å bruke Step Sequencer (funksjon som lar brukeren angi toner og rytme) og Piano Roll (samme som Step Sequencer, men mer funksjonsrikt), og sette delene sammen i Playlist-vinduet. Effektpanelet som også fungerer som mikseren gir brukeren adgang til et bredt spekter av softsyntheffekter som kan automatiseres (endre innstillinger på parametere i sanntid).